Document ID: 31987R4155

Komisjoni määrus (EMÜ) nr 4155/87,
22. detsember 1987,
millega muudetakse seoses koondnomenklatuuri kasutuselevõtmisega teatavaid määrusi munaturgude ühise korralduse rakendamise kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] muudetud määrusega (EMÜ) nr 3985/87, [2] eriti selle artikli 15 lõike 1 teist lõiku,
ning arvestades, et:
vastavalt määruse (EMÜ) nr 2658/87 artikli 15 lõike 1 teisele lõigule teeb komisjon kaupade tariifi- ja statistilise nomenklatuuri alusel tehnilised kohandused ühenduse õigusaktides;
nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta [3] muudeti komisjoni määrusega (EMÜ) nr 4000/87, [4] millega kohandati kõnealuses määruses esinevate kaupade ja tariifirubriikide kirjeldusi vastavalt koondnomenklatuurile;
mitmeid munasektori määrusi tuleb kohandada tehnilistest aspektidest, et võtta arvesse uue koondnomenklatuuri kasutamist, mis põhineb kaupade kirjeldamise ja kodeerimise harmoneeritud süsteemil, millega on kavas asendada 15. detsembri 1950. aasta tollitariifistiku kaupade liigituse nomenklatuuri konventsioon;
selliseid muudatusi nõudvate tekstide hulka ja sisu arvesse võttes tuleks kõik muudetavad määrused koondada ning muuta neid ühe määrusega;
komisjoni määruse 164/67/EMÜ sellise kohandamise [5] ajal tuleks teatavad lüüsihinna arvutamise tegurid, mis seni on avaldatud arvestusühikutes, väljendada eküüdes, kasutades koefitsienti 1,208953, millele osutatakse nõukogu määruses (EMÜ) nr 1676/85, [6] viimati muudetud määrusega 1636/87, [7]
ON VASTU VÕTNUD KÄESOLEVA MÄÄRUSE:
Artikkel 1
Komisjoni 7. aprilli 1965. aasta määruse nr 54/65/EMÜ [8](Poola munade suhtes lisamaksu määramata jätmise kohta) artikkel 1 asendatakse järgmisega:
"Artikkel 1
Vastavalt määruse (EMÜ) nr 2771/75 artikli 8 lõikele 2 ei suurendata mingi lisamaksu võrra Poolast pärit ja sealt toodavate koorega kodulinnumunade (kombineeritud nomenklatuuri alamrubriik 040700) impordimaksusid."
Artikkel 2
Komisjoni 18. novembri 1966. aasta määruse nr 183/66/EMÜ (Lõuna-Aafrika Vabariigi munade suhtes lisamaksu määramata jätmise kohta) [9] artikkel 1 asendatakse järgmisega:
"Artikkel 1
Vastavalt määruse (EMÜ) nr 2771/75 artikli 8 lõikele 2 ei suurendata mingi lisamaksu võrra kõnealuse määruse artiklis 3 kindlaksmääratud impordimakse Lõuna-Aafrikast pärit ja sealt toodavatelt koorega munadelt (kombineeritud nomenklatuuri alamrubriik 040700)."
Artikkel 3
Komisjoni 26. juuni 1967. aasta määruse nr 164/67/EMÜ (millega määratakse kindlaks munadest saadud toodete impordimaksude ja lüüsihindade arvutamise tegurid, viimati muudetud määrusega (EMÜ) nr 1775/74 [10] lisa asendatakse käesoleva määruse I lisaga.
Artikkel 4
Komisjoni 26. oktoobri 1967. aasta määruse nr 765/67/EMÜ (Austraalia munade suhtes lisamaksu määramata jätmise kohta) [11] artikkel 1 asendatakse järgmisega:
"Artikkel 1
Määruse (EMÜ) nr 2771/75 artikli 3 kohaselt kindlaksmääratud impordimakse ei suurendata mingi lisamaksu võrra Austraaliast pärit ning sealt toodavate värskete, konservitud või kuumutatud, kombineeritud nomenklatuuri alamrubriiki 04070030 kuuluvate koorega kodulinnumunade impordi puhul (v.a haudemunad)."
Artikkel 5
Komisjoni 28. mai 1969. aasta määrust (EMÜ) nr 990/69 Austria munatoodete suhtes lisamaksu määramata jätmise kohta [12] muudetakse järgmiselt.
1. Artikkel 1 asendatakse järgmisega:
"Artikkel 1
Määruse (EMÜ) nr 2771/75 artikli 3 kohaselt kindlaksmääratud impordimaksudele ei lisandu lisamaksu Austriast pärit ning sealt toodud ja kombineeritud nomenklatuuri järgmistesse alamrubriikidesse kuuluvate toodete puhul:
CN-kood | Kauba kirjeldus |
ex0408 | Kooreta linnumunad ja munakollased, värsked, kuivatatud, aurus või vees keedetud, vormitud, külmutatud või muul viisil säilitatud, suhkru- või muu magusainelisandiga või ilma: |
| - Munakollased: |
040811 | - - Kuivatatud: |
04081110 | - - - Inimtoiduks kõlblik: |
040819 | - - Muud: |
| - - - Inimtoiduks kõlblik: |
04081911 | - - - - vedel |
04081919 | - - - - külmutatud |
| - Muud: |
040891 | - - Kuivatatud: |
04089110 | - - - Inimtoiduks kõlblik: |
040899 | - - Muud: |
04089910 | - - - Inimtoiduks kõlblik" |
2. Artikkel 2 asendatakse järgmisega:
"Artikkel 2
Määruse (EMÜ) nr 2783/75 artikli 2 kohaselt kindlaksmääratud impordimakse ei suurendata mingi lisamaksu võrra Austriast pärit ja sealt toodavate, kombineeritud nomenklatuuri järgmistesse alamrubriikidesse kuuluvate toodete puhul:
CN-kood | Kauba kirjeldus |
ex3502 | Albumiinid, albuminaadid ja muud albumiini derivaadid: |
ex350210 | - Munaalbumiin: |
| - - Muud (v.a inimtoiduks kõlbmatu või selliseks tehtud): |
35021091 | - - - Kuivatatud (näiteks tahvlite, helveste, pulbrina) |
35021099 | - - - Muud |
ex350290 | - Muud: |
| - - Albumiinid, v.a ovoalbumiin: |
| - - - Muud (v.a inimtoiduks kõlbmatu või selliseks tehtud): |
| - - - - piimaalbumiin (laktalbumiin): |
35029051 | - - - - - Kuivatatud (nt lehtedena, tahvlitena, helvestena, pulbrina) |
35029059 | - - - - - Muud" |
Artikkel 6
Komisjoni 14. jaanuari 1970. aasta määruse (EMÜ) nr 59/70 (Rumeeniast sisseveetavate koorega munade suhtes lisamaksu määramata jätmise kohta) [13] artikkel 1 asendatakse järgmisega:
"Artikkel 1
Määruse nr 2771/75/EMÜ artikli 3 kohaselt kindlaksmääratud impordimakse ei suurendata mingi lisamaksu võrra Rumeeniast pärit ning sealt toodavate värskete või konservitud koorega kodulinnumunade (v.a haudemunad) impordi puhul (kombineeritud nomenklatuuri alamrubriik 04070030)."
Artikkel 7
Nõukogu 29. oktoobri 1975. aasta määruse (EMÜ) nr 2773/75 (millega sätestatakse munade impordimaksude ja lüüsihindade arvutamise eeskirjad, [14] viimati muudetud määrusega (EMÜ) nr 3232/86) [15] I ja II lisa asendatakse vastavalt käesoleva määruse II ja III lisaga.
Artikkel 8
Käesolev määrus jõustub 1. jaanuaril 1988.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 1987

Labels: 3
17
6